এর আগে দুপুরে মন্ত্রিসভার বৈঠকে চার টেকনোক্র্যাট মন্ত্রীকে পদত্যাগের নির্দেশ দেন প্রধানমন্ত্রী শেখ হাসিনা। তফসিল ঘোষণার পর মন্ত্রিসভায় কোনো টেকনোক্র্যাট মন্ত্রী থাকবেন না। মন্ত্রিসভার যে চারজন টেকনোক্র্যাট মন্ত্রীকে পদত্যাগের নির্দেশ দেওয়া হয়েছে, তাঁরা হলেন ধর্মমন্ত্রী মতিউর রহমান, প্রবাসী কল্যাণ ও বৈদেশিক কর্মসংস্থান মন্ত্রী নুরুল ইসলাম বিএসসি, বিজ্ঞান ও প্রযুক্তি মন্ত্রী ইয়াফেস ওসমান এবং ডাক, টেলিযোগাযোগ ও তথ্যপ্রযুক্তি মন্ত্রী মোস্তাফা জব্বার।